Academia de l'Aragonés - Biquipedia, a enziclopedia libre

# Academia de l'Aragonés

### De Biquipedia

Logo de l'Academia de l'Aragonés

L'Academia de l'Aragonés ye un organo creyato o 15 de chulio de 2006 por o II Congreso de l'Aragonés con l'obchetibo de estar l'autoridat lingüistica de l'aragonés. Autualment no tiene reconoximiento ofizial por o gubierno d'Aragón, y a suya forma churidica ye a d'una asoziazión cultural baixo o nombre Estudio de Filología Aragonesa.

Os ochetibos de l'Academia, seguntes as ordinazions emologadas en dito congreso, son:

- Imbestigar todas as manifestazions orals y escritas de l'aragonés.
- Replegar e autualizar o suyo lesico.
- Fixar a suya toponimia e onomastica.
- Imbestigar e formular lais ortograficas, gramaticals e foneticas ta todas as modalidaz de l'aragonés.
- Fixar, desembolicar e amillorar a modalidat estándar.
- Esfender e refirmar l'aragonés en todas as suyas modalidaz, e procurar o respeto a os dreitos linguisticos d'os suyos fabladors.

O suyo primer consello de gubierno probisional estió presidito por José Lera. O primer pleno estió zelebrato lo 28 d'otubre de 2006 en a Deputazión Probinzial de Zaragoza, establindo-se asinas un nuebo consello de gubierno de l'Academia, eslechito seguntes as ordinazions, con Manuel Castán como presidén.

A nomina autual de miembros de l'Academia de l'Aragonés ye:

- Carlos Abril
- Chusé Aragüés
- Mª Pilar Benítez Marco
- Manuel Castán
- Juan José Lagraba
- Óscar Latas
- José Lera
- Chabier Lozano
- Manuel Marqués
- Francho Rodés
- Fernando Romanos
- Ánchel Lois Saludas
- Fernando Sánchez
- Chusé María Satué
- Juan Jose Segura
- Roberto Serrano
- Ana Tena
- Rafel Vidaller
- Quino Villa
- Antonio Plaza Boya (dende o 24 de nobiembre de 2007)

O 14 de mayo de 2007 l'Academia de l'Aragonés, achuntata en sesión estraordinaria, nombró a os suyos zinco primers Academicos d'Onor, que fueron omenachiatos o 24 de nobiembre de 2007 en a siede d'o Gubierno d'Aragón. Os Academicos d'Onor son:

- Nieus Luzía Dueso Lascorz
- Juan José Guillén Calvo
- Artur Quintana i Font
- Brian Mott
- Rosario Ustáriz Borra

## [editar] Enrastres esternos

- Pachina ofizial

Categoría: Aragonés

##### Views

- Articlo
- Descusión
- Bersión autual

##### Mirar

##### En atras luengas

- Català
- Español
- Euskara